CELEX: 32016R1198
Language: hr
Date: 2016-07-22
Title: Uredba Komisije (EU) 2016/1198 оd 22. srpnja 2016. o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP)

23.7.2016   
            
            
               HR
            
            
               Službeni list Europske unije
            
            
               L 198/10
            
         UREDBA KOMISIJE (EU) 2016/1198
   оd 22. srpnja 2016.
   o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 1.,
   budući da:
   
               (1)
            
            
               Metilizotiazolinon je odobren kao konzervans u kozmetičkim proizvodima u koncentracijama do 0,01 % masenog udjela (100 ppm) na temelju unosa 57 iz Priloga V. Uredbi (EZ) br. 1223/2009.
            
         
               (2)
            
            
               Znanstveni odbor za sigurnost potrošača donio je 12. prosinca 2013. mišljenje o sigurnosti metilizotiazolinona (samo s obzirom na osjetljivost) (2).
            
         
               (3)
            
            
               Znanstveni odbor za sigurnost potrošača zaključio je da trenutačni klinički podaci ukazuju na to da koncentracija metilizotiazolinona od 100 ppm u kozmetičkim proizvodima nije sigurna za potrošače. Za kozmetičke proizvode koji se ne odstranjuju, kao što su vlažne maramice, nisu primjereno dokazane koncentracije metilizotiazolinona koje su sigurne s obzirom na indukciju kontaktne alergije ili izazivanje alergijske reakcije.
            
         
               (4)
            
            
               S obzirom na navedeno mišljenje Znanstvenog odbora za sigurnost potrošača važno je riješiti pitanje sve češće pojave alergija izazvanih metilizotiazolinonom te bi stoga upotreba te tvari u proizvodima koji se ne odstranjuju trebala biti zabranjena.
            
         
               (5)
            
            
               Uredbu (EZ) br. 1223/2009 trebalo bi stoga na odgovarajući način izmijeniti.
            
         
               (6)
            
            
               Primjenu navedene zabrane trebalo bi odgoditi kako bi se industriji omogućila provedba potrebnih prilagodbi formulacija proizvoda. Posebno bi se poduzećima trebao odobriti rok od šest mjeseci za stavljanje sukladnih proizvoda na tržište i povlačenje onih proizvoda s tržišta koji će nakon stupanja na snagu ove Uredbe postati nesukladni.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za kozmetičke proizvode,
            
         DONIJELA JE OVU UREDBU:
   Članak 1.
   Prilog V. Uredbi (EZ) br. 1223/2009 mijenja se u skladu s Prilogom ovoj Uredbi.
   Članak 2.
   Od 12. veljače 2017. na tržište Unije smiju se stavljati i na njemu biti dostupni samo kozmetički proizvodi koji su u skladu s ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 342, 22.12.2009., str. 59.
   
   
      (2)  SCCS/1521/13 Revizija od 27. ožujka 2014.
   
      PRILOG
      U Prilogu V. Uredbi (EZ) br. 1223/2009 unos 57 zamjenjuje se sljedećim:
      
         
                     Referentni broj
                  
                  
                     Identifikacija tvari
                  
                  
                     Uvjeti
                  
                  
                     Tekst uvjeta primjene i upozorenja
                  
               
                     Kemijski naziv/INN
                  
                  
                     Naziv iz glosara uobičajenih sastojaka
                  
                  
                     CAS broj
                  
                  
                     EZ broj
                  
                  
                     Vrsta proizvoda, dijelovi tijela
                  
                  
                     Najveća koncentracija u gotovom pripravku
                  
                  
                     Ostalo
                  
                  
                      
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „57
                  
                  
                     2-metil-2H-izotiazol-3-on
                  
                  
                     Methylisothiazolinone (1)
                     
                  
                  
                     2682-20-4
                  
                  
                     220-239-6
                  
                  
                     Proizvodi koji se ispiru
                  
                  
                     0,01 %
                  
                  
                      
                  
                  
                      
                  
               
      
         (1)  Metilizotiazolinon je uređen i u unosu 39 iz Priloga V. u smjesi s metilkloroizotiazolinonom. Ta se dva unosa međusobno isključuju: upotreba smjese metilkloroizotiazolinona (i) metilizotiazolinona nije u skladu s upotrebom samog metilizotiazolinona u istom proizvodu.”